ddrg/super_eurlex huggingface dataset:
1.

Príloha IV sa mení takto: a) V časti II kapitole 1 sa oddiel 1 mení takto: i) Bod 1 písm. c) sa nahrádza takto: „c) od začiatku testovania alebo odberu vzoriek uvedeného v písmene b) bode i) pochádza všetok hovädzí dobytok umiestnený do zariadenia zo zariadení bez výskytu infekcie spôsobenej MTBC a: i) pochádza z členského štátu alebo pásma bez výskytu infekcie spôsobenej MTBC alebo ii) ide o hovädzí dobytok starší ako šesť týždňov, ktorý mal negatívny výsledok imunologického testu: počas 30 dní pred jeho umiestnením do zariadenia, alebo počas 30 dní po jeho umiestnení za predpokladu, že bol počas tohto obdobia držaný v izolácii; a“. ii) Bod 2 sa nahrádza takto: „2. Odchylne od bodu 1 môže byť štatút bez výskytu infekcie spôsobenej MTBC zariadeniu udelený, ak všetok hovädzí dobytok pochádza zo zariadení bez výskytu infekcie spôsobenej MTBC a: a) pochádza z členského štátu alebo pásma bez výskytu infekcie spôsobenej MTBC, alebo b) ak ide o hovädzí dobytok starší ako šesť týždňov, ktorý mal negatívny výsledok imunologického testu: i) počas 30 dní pred jeho umiestnením do zariadenia, alebo ii) počas 30 dní po jeho umiestnení, za predpokladu, že bol počas tohto obdobia držaný v izolácii.“ b) V časti VI sa kapitola 1 mení takto: i) V oddiele 3 sa bod 2 písm. a) nahrádza takto: „a) sú splnené požiadavky stanovené v oddiele 1 bode 1 písm. c) a d) a v oddiele 2 bode 1 písm. b), c) a d) a v príslušných prípadoch aj v oddiele 2 bode 2.“ ii) V oddiele 4 sa bod 2 nahrádza takto: „2. Ak bol štatút bez výskytu BVD zrušený v súlade s bodom 1 písm. a), môže sa opätovne nadobudnúť, len ak sú splnené požiadavky stanovené v oddiele 1 bode 1 písm. c) a d) a oddiele 2 bode 1 písm. b), c) a d) a v príslušných prípadoch aj v oddiele 2 bode 2.“
(6)

V článku 13 delegovaného nariadenia (EÚ) 2020/686 sa stanovujú výnimky pri premiestňovaní spermy oviec a kôz zo zariadení, v ktorých sa dané zvieratá držia, do iných členských štátov. Bez ohľadu na to, či je miestom odberu spermy inseminačná stanica na odber spermy alebo zariadenie, darcovské zvieratá by sa nemali používať na prirodzené pripúšťanie počas obdobia najmenej 30 dní pred dátumom prvého odberu a počas obdobia odberu spermy určenej na premiestnenie do iného členského štátu. Takáto požiadavka by sa mala zahrnúť do článku 13 delegovaného nariadenia (EÚ) 2020/686.
(6)

Tieto zmeny by sa takisto mali začleniť do práva Únie. Delegované nariadenie Komisie (EÚ) 2020/124 by sa preto malo zodpovedajúcim spôsobom zmeniť,
(4)

Prešetrovaný výrobok je rovnaký ako výrobok definovaný v predchádzajúcom odôvodnení, v súčasnosti patriaci pod číselné znaky KN ex 7019 39 00, ex 7019 40 00, ex 7019 59 00 a ex 7019 90 00, ale odosielaný z Maroka, bez ohľadu na to, či má alebo nemá deklarovaný pôvod v Maroku (kódy TARIC 7019390081, 7019400081, 7019590081 a 7019900081) (ďalej len „prešetrovaný výrobok“).
(7)

Dosiahnutie súladu s novými alebo aktualizovanými harmonizovanými klasifikáciami by sa nemalo vyžadovať okamžite, keďže dodávatelia budú potrebovať určité obdobie na to, aby prispôsobili označovanie a balenie látok a zmesí novým alebo zrevidovaným klasifikáciám a aby predali existujúce zásoby podliehajúce doterajším regulačným požiadavkám. Toto obdobie je takisto potrebné na to, aby dodávatelia získali dostatočný čas na prijatie opatrení potrebných na zachovanie súladu s inými právnymi požiadavkami, ktoré vznikajú v nadväznosti na zmeny vykonané podľa tohto nariadenia. V daných požiadavkách môžu byť zahrnuté požiadavky stanovené v článku 22 ods. 1 písm. f) nariadenia Európskeho parlamentu a Rady (ES) č. 1907/2006 (3) alebo v článku 50 nariadenia Európskeho parlamentu a Rady (EÚ) č. 528/2012 (4). Dodávatelia by však mali mať možnosť uplatňovať tieto nové alebo aktualizované harmonizované klasifikácie a zodpovedajúcim spôsobom upraviť označovanie a balenie na dobrovoľnom základe, a to pred dátumom začatia uplatňovania tohto nariadenia a od dátumu nadobudnutia jeho účinnosti, aby sa tým zabezpečila vysoká úroveň ochrany ľudského zdravia a životného prostredia a dodávateľom umožnila dostatočná flexibilita,
(10)

Vzhľadom na závery VVBS by oxid titaničitý vo forme prášku, ktorý obsahuje 1 % alebo vyšší podiel častíc s aerodynamickým priemerom ≤ 10 μm, nemal byť povolený na použitie v aplikáciách, ktoré môžu vyvolať inhalačnú expozíciu konečného užívateľa, a preto by sa mal doplniť do zoznamu regulovaných látok v prílohe III k nariadeniu (ES) č. 1223/2009 a jeho použitie by sa malo povoliť len v kozmetických výrobkoch na tvár vo forme voľného prášku a vo výrobkoch na vlasy vo forme aerosólového spreja, ako sa uvádza v uvedených záveroch. Okrem zahrnutia oxidu titaničitého do prílohy III k nariadeniu (ES) č. 1223/2009 by sa malo stanoviť, že používanie oxidu titaničitého ako farbiva v súlade s položkou 143 prílohy IV k uvedenému nariadeniu, ako aj používanie oxidu titaničitého ako UV filtra v súlade s položkou 27 prílohy VI k uvedenému nariadeniu by sa malo povoliť bez toho, aby bolo dotknuté jeho obmedzené používanie podľa prílohy III k uvedenému nariadeniu. Na tento účel by sa do príslušných položiek v prílohe IV a prílohe VI k uvedenému nariadeniu mal doplniť odkaz na obmedzené používanie oxidu titaničitého podľa prílohy III k nariadeniu (ES) č. 1223/2009. Pokiaľ ide o používanie oxidu titaničitého (nano) ako UV filtra v súlade s položkou 27a prílohy VI k nariadeniu (ES) č. 1223/2009, nevyžadujú sa žiadne dodatočné opatrenia, keďže v položke 27a sa už stanovuje, že oxid titaničitý (nano) sa nesmie používať v aplikáciách, ktoré by mohli viesť k expozícii pľúc konečného užívateľa pri vdychovaní.
1.

Článok 30 sa mení takto: a) Odsek 4 sa nahrádza takto: „4. Ak sa zistí neplnenie povinností vzhľadom na systém identifikácie a registrácie hovädzieho dobytka, oviec a kôz, uplatňujú sa tieto ustanovenia: a) kus hovädzieho dobytka prítomný v poľnohospodárskom podniku, ktorý stratil jeden z dvoch prostriedkov identifikácie, sa považuje za určený za predpokladu, že je jasne a individuálne identifikovaný ostatnými prvkami systému identifikácie a registrácie hovädzieho dobytka uvedenými v článku 3 prvom odseku písm. b), c) a d) nariadenia (ES) č. 1760/2000; b) ovca alebo koza prítomná v poľnohospodárskom podniku, ktorá stratila jeden z dvoch prostriedkov identifikácie, sa považuje za určené zviera za predpokladu, že toto zviera je stále identifikovateľné prvým prostriedkom identifikácie v súlade s článkom 4 ods. 2 písm. a) nariadenia (ES) č. 21/2004, a za predpokladu, že všetky ostatné požiadavky systému na identifikáciu a registráciu oviec a kôz sú splnené; c) ak jeden jediný kus hovädzieho dobytka, oviec alebo kôz prítomný v poľnohospodárskom podniku stratil dva prostriedky identifikácie, považuje sa za určené zviera za predpokladu, že toto zviera je stále individuálne identifikovateľné na základe registra, pasu zvieraťa, prípadne databázy alebo iných prostriedkov stanovených v nariadení (ES) č. 1760/2000 alebo nariadení (ES) č. 21/2004, a za predpokladu, že držiteľ môže dokázať, že už pred ohlásením kontroly na mieste prijal opatrenia na nápravu situácie; d) ak sa zistené neplnenie povinností týka nesprávnych zápisov v registri, pasoch zvierat alebo počítačovej databáze zvierat, ale nie je relevantné pre overenie dodržania iných podmienok oprávnenosti ako tých, ktoré sú uvedené v článku 53 ods. 4 delegovaného nariadenia (EÚ) č. 639/2014 v rámci daného režimu pomoci alebo podporného opatrenia, príslušné zviera sa považuje za neurčené iba vtedy, ak sa takéto nesprávne zápisy zistia pri najmenej dvoch kontrolách v priebehu 24 mesiacov. Vo všetkých ostatných prípadoch sa príslušné zvieratá považujú za neurčené po prvom zistení nespĺňania predpisov; e) ak sa zistené neplnenie povinností týka oneskorených oznámení o udalostiach týkajúcich sa zvierat do počítačovej databázy, príslušné zviera sa považuje za určené, ak sa oznámenie uskutočnilo pred začiatkom retenčného obdobia alebo pred referenčným dátumom stanoveným v súlade s článkom 53 ods. 4 delegovaného nariadenia (EÚ) č. 639/2014. Údaje v systéme identifikácie a registrácie hovädzieho dobytka, oviec a kôz a oznámenia doň zasielané možno kedykoľvek prispôsobiť v prípade zjavných chýb, ktoré zistí príslušný orgán.“; b) Odsek 5 sa vypúšťa.
(11)

Povinnosť oznamovania príslušných štúdií, stanovená v článku 32b nariadenia (ES) č. 178/2002, by sa mala vzťahovať aj na prevádzkovateľov potravinárskych podnikov alebo zainteresované strany, ktoré majú v úmysle predložiť na hodnotenie spis vymedzený v článku 2 vykonávacieho nariadenia (EÚ) č. 307/2012. Je však potrebná ďalšia úprava postupu podľa článku 32b nariadenia (ES) č. 178/2002. Procesné dôsledky stanovené v článku 32b nariadenia (ES) č. 178/2002 v prípade nedodržania jeho ustanovení majú za následok oneskorenie pri posudzovaní spisu. Vzhľadom na nutnú lehotu štyroch rokov, ktorá je stanovená v článku 8 ods. 5 nariadenia (ES) č. 1925/2006, by však oneskorenia pri hodnotení mohli znamenať nedodržanie predpísanej lehoty. Dané procesné dôsledky preto nie sú v kontexte postupu hodnotenia v prípade látok uvedených v časti C prílohy III k nariadeniu (ES) č. 1925/2006 vhodné a nemali by byť stanovené. S cieľom umožniť Komisii, aby rozhodnutie týkajúce sa látky podliehajúcej skúmaniu, uvedenej v časti C prílohy III k nariadeniu (ES) č. 1925/2006, prijala v požadovanej lehote, by sa mali zohľadňovať len súbory predložené do 24 mesiacov od dátumu zaradenia látky do uvedenej prílohy.
(6)

Vzhľadom na stanovisko agentúry je vhodné zaradiť sorban draselný do prílohy I k nariadeniu (EÚ) č. 528/2012. Keďže sorban draselný bol posúdený na základe dokumentácie o účinnej látke, ktorá bola prijatá v súlade s článkom 11 ods. 1 smernice 98/8/ES, sorban draselný by sa mal zaradiť do kategórie 6 prílohy I k nariadeniu (EÚ) č. 528/2012.
(3)

Rozhodnutie Komisie 2003/467/ES (4) bolo prijaté podľa smernice 64/432/EHS a okrem iného sa v ňom uvádza zoznam úradne uznaných členských štátov a ich regiónov bez výskytu brucelózy, pokiaľ ide o stáda hovädzieho dobytka. Vykonávacím nariadením Komisie (EÚ) 2021/620 (5) sa zrušilo a nahradilo rozhodnutie 2003/467/ES. V uvedenom vykonávacom nariadení sa okrem iného stanovuje, že členské štáty alebo ich pásma so štatútom bez výskytu infekcie baktériami Brucella abortus, B. melitensis a B. suis v populáciách hovädzieho dobytka sú uvedené v časti I kapitole 1 prílohy I k uvedenému nariadeniu. Chorvátsko bolo v rozhodnutí 2003/467/ES uvedené v zozname ako členský štát so štatútom bez výskytu brucelózy, pokiaľ ide o stáda hovädzieho dobytka. Chorvátsko by sa preto teraz malo uvádzať v zozname v časti I kapitole 1 prílohy I k vykonávaciemu nariadeniu (EÚ) 2021/620 ako členský štát so štatútom bez výskytu infekcie baktériami Brucella abortus, B. melitensis a B. suis v populáciách hovädzieho dobytka. Príloha I k vykonávaciemu nariadeniu (EÚ) 2021/620 by sa preto mala zodpovedajúcim spôsobom zmeniť.
PRÍLOHA

V prílohe I k nariadeniu (ES) č. 881/2002 sa pod nadpis „Fyzické osoby“ dopĺňa tento záznam:

„Mohammad Ali Al Habbo (pôvodný prepis: محمد علي الحبو) [spoľahlivý alias: a) Mohamad Abdulkarim; b) Muhammad Abd-al-Karim; málo spoľahlivý alias: a) Al-Hebo; b) Al-Habu; c) Alhobo; d) Habo; e) Hebbo; f) Habu]. Dátum narodenia: a) 1. 10. 1983; b) 15. 3. 1983; c) 1. 1. 1980. Miesto narodenia: Rakka, Sýrska arabská republika. Štátna príslušnosť: Sýria. Číslo cestovného pasu: 00814L001424 (sýrsky cestovný pas). Národné identifikačné číslo: a) 10716775 (sýrsky národný preukaz totožnosti); b) 2020316097 (sýrsky národný preukaz totožnosti); c) 2020409266 (sýrsky národný preukaz totožnosti). Adresa: a) Gaziantep, Turecko (od roku 2016); b) Rakka, Sýrska arabská republika. Ďalšie informácie: Sprostredkovateľ so sídlom v Turecku, ktorý poskytuje finančné služby Islamskému štátu v Iraku a Levante alebo na jeho podporu, ktorý je v zozname uvedený ako Al-Káida v Iraku. Dátum zaradenia do zoznamu podľa článku 7d ods. 2 písm. i): 17. 6. 2021.“
(1)

do tabuľky „B. Právnické osoby, subjekty a orgány podľa článku 2 ods. 1“ sa dopĺňa tento subjekt: Názov Prepis z bieloruštiny do angličtiny Prepis z ruštiny do angličtiny Názov (v bieloruštine) (v ruštine) Identifikačné údaje Odôvodnenie zaradenia do zoznamu Dátum zaradenia do zoznamu „15. Belaeronavigatsia State-owned enterprise V bieloruštine: Белаэронавiгация Дзяржаўнае прадпрыемства Adresa: 19 Korotkevich Str., Minsk, 220039, Republic of Belarus Tel. +375 (17) 215-40-51 Štátny podnik BELAERONAVIGATSIA je zodpovedný za bieloruské riadenie letovej prevádzky Je preto zodpovedný za odklonenie osobného letu FR4978 na letisko v Minsku bez náležitého odôvodnenia 23. mája 2021. Cieľom tohto politicky motivovaného rozhodnutia bolo zadržanie a uväznenie opozičného novinára Ramana Prataseviča a Sofie Sapegovej a je formou potláčania občianskej spoločnosti a demokratickej opozície v Bielorusku. 21.6.2021“ V ruštine: Белаэронавигация Государственное предприятие Fax: +375 (17) 213-41-63 Webové sídlo: http://www.ban.by/ E-mail: office@ban.by Dátum registrácie: 1996 Štátny podnik BELAERONAVIGATSIA je preto zodpovedný za potláčanie občianskej spoločnosti a demokratickej opozície.
(1)

V nariadení Rady (ES) č. 765/2006 (2) sa stanovuje zmrazenie finančných prostriedkov a hospodárskych zdrojov osôb, subjektov alebo orgánov, ktoré sú zodpovedné za vážne porušovanie ľudských práv alebo represiu voči občianskej spoločnosti a demokratickej opozícii, alebo ktorých činnosti iným spôsobom vážne oslabujú demokraciu alebo právny štát v Bielorusku alebo ktoré majú výhody z Lukašenkovho režimu alebo ho podporujú, a zakazuje sa sprístupniť týmto osobám, subjektom alebo orgánom finančné prostriedky alebo hospodárske zdroje. Zakazuje sa v ňom aj poskytovanie technickej pomoci v súvislosti s tovarom a technológiami uvedenými v Spoločnom zozname vojenského materiálu Európskej únie alebo v súvislosti so získavaním, výrobou, údržbou a používaním takéhoto tovaru. Ukladá sa ním zákaz vývozu vybavenia, ktoré by sa mohlo použiť na vnútornú represiu, a to akejkoľvek osobe, subjektu alebo orgánu v Bielorusku alebo na použitie v Bielorusku, a zakazuje sa poskytovanie súvisiacej technickej pomoci, sprostredkovateľských služieb, financovania alebo finančnej pomoci. Ďalej sa ním bieloruským leteckým dopravcom zakazuje pristávať na území Únie, vzlietať z neho alebo prelietať nad ním.
(2)

Podľa vykonávacieho nariadenia (EÚ) 2019/661 musia podniky so sídlom v Únii poskytnúť Komisii v prípade potreby svoje číslo registrácie a identifikácie hospodárskych subjektov (EORI) na účely zápisu do registra. Podniky so sídlom mimo Únie, ktoré poverili jediného zástupcu v zmysle článku 16 ods. 5 nariadenia (EÚ) č. 517/2014, musia uvedené informácie poskytnúť len v súvislosti s ich jediným zástupcom. Jediný zástupca môže byť ako taký splnomocnený viac ako jedným podnikom so sídlom mimo Únie. Číslo EORI takéhoto jediného zástupcu nemusí preto nevyhnutne zodpovedať jednému podniku so sídlom mimo Únie.
21B.

V Koncepčnom rámci pre finančné výkazníctvo sa záväzok vymedzuje ako „súčasná povinnosť účtovnej jednotky previesť hospodárske zdroje v dôsledku minulých udalostí“. V prípade rezervy alebo podmieneného záväzku, ktoré by patrili do rozsahu pôsobnosti štandardu IAS 37, nadobúdateľ uplatňuje odseky 15 až 22 štandardu IAS 37, na základe ktorých určí, či k dátumu nadobudnutia existuje súčasný záväzok v dôsledku minulých udalostí. V prípade odvodu, ktorý by patril do pôsobnosti interpretácie IFRIC 21, nadobúdateľ uplatňuje interpretáciu IFRIC 21, na základe ktorej určí, či k zaväzujúcej udalosti, v dôsledku ktorej vznikol záväzok uhradiť odvod, došlo pred dátumom nadobudnutia.
(3)

Podľa odporúčania ICES z 13. apríla 2021 by úlovky šproty severnej (Sprattus sprattus) v divízii ICES 3a (Kattegat/Skagerrak) a v podoblasti ICES 4 (Severné more) nemali v období od 1. júla 2021 do 30. júna 2022 prekročiť 106 715 ton. Rybolovné možnosti pre šprotu severnú na dané obdobie by sa preto v súlade s maximálnym udržateľným výnosom mali stanoviť na 87 186 ton vo vodách Únie divízie ICES 2a a podoblasti ICES 4 a na 19 529 ton v divízii ICES 3a.
(7)

Opatrenia zavedené vykonávacím nariadením (EÚ) 2021/442 a vykonávacím nariadením (EÚ) 2021/521 by sa preto mali naďalej uplatňovať do 30. septembra 2021. Uvedené nariadenia by sa preto mali zodpovedajúcim spôsobom zmeniť.
(10)

So zreteľom na to, že prechodné obdobie stanovené v nariadení (EÚ) 2016/1628 pre určité podkategórie motorov má uplynúť 31. decembra 2021 a že výrobcovia pôvodného zariadenia majú vyrábať necestné pojazdné stroje vybavené prechodnými motormi uvedených podkategórií do 30. júna 2021, by toto nariadenie malo z dôvodu naliehavosti nadobudnúť účinnosť dňom jeho uverejnenia v Úradnom vestníku Európskej únie,
(107)

Táto situácia nastala aj na viacerých trhoch po celom svete. V tejto súvislosti podľa najnovšej správy OECD Vast steelmaking capacity idled during the heights of the pandemic could not be brought online quickly enough to meet recovering steel demand and restocking, leading to the rapid rise in global steel prices (Obrovská kapacita výroby ocele odstavená počas vrcholov pandémie nemohla byť opätovne spustená do prevádzky dostatočne rýchlo na to, aby uspokojila obnovujúci sa dopyt po oceli a dopĺňanie zásob, čo viedlo k prudkému zvýšeniu globálnych cien ocele) (69).
(5)

Vzhľadom na budúce zmeny nariadenia (ES) č. 396/2005, ako aj vzhľadom na to, že v prípade účinných látok by sa vymedzenia pojmu rezíduum mali uplatňovať v zmysle vymedzenia v nariadení (ES) č. 396/2005, je vhodné zaradiť do zoznamov v prílohách II a III k delegovanému nariadeniu (EÚ) 2016/128 len materské zlúčeniny účinných látok.
(5)

Vzhľadom na budúce zmeny nariadenia (ES) č. 396/2005, ako aj vzhľadom na to, že v prípade účinných látok by sa vymedzenia pojmu rezíduum mali uplatňovať v zmysle vymedzenia v nariadení (ES) č. 396/2005, je vhodné zaradiť do zoznamov v prílohách IV a V k delegovanému nariadeniu (EÚ) 2016/127 len materské zlúčeniny účinných látok.
(8)

V spoločnom odporúčaní, ktoré členské štáty predložili v súvislosti s oblasťou obmedzeného lovu šproty, sa navrhuje, aby plavidlá loviace určitým výstrojom mohli počas trojročného obdobia naďalej v danej oblasti loviť od 1. júla do 31. októbra, ako bolo stanovené v delegovanom nariadení Komisie (EÚ) č. 1395/2014 (4) na obdobie do 31. decembra 2020. Výbor STECF vykonal analýzu dôkazov predložených členskými štátmi v súvislosti s oblasťou obmedzeného lovu šproty a dospel k záveru, že zo žiadnej skutočnosti nevyplýva, že uvedená výnimka platná v oblasti obmedzeného lovu šproty sa od roku 2017 negatívne prejavila na populácii sleďa atlantického. Výbor STECF okrem toho dospel k záveru, že nie je pravdepodobné, že výnimka platná v oblasti obmedzeného lovu šproty by mala za následok zníženie úrovní ochrany, ktoré sú v súčasnosti stanovené. Výbor STECF však uviedol, že na to, aby sa preukázalo, že sa zachovajú rovnocenné úrovne ochrany, bude potrebných viac rokov monitorovania rybolovu. Výbor STECF preto navrhol, aby sa vplyv uvedenej výnimky prehodnotil po troch rokoch monitorovania. Členské štáty sa zaviazali monitorovať vplyv výnimky platnej v oblasti obmedzeného lovu šproty počas uvedeného obdobia prostredníctvom zberu údajov uvedených v ich spoločnom odporúčaní, pokiaľ ide o vedľajšie úlovky sleďa atlantického pri love šproty. Tieto údaje sa predložia na posúdenie výboru STECF. Navrhované opatrenie by sa preto malo zahrnúť do tohto nariadenia.
(10)

Podmienky vrátane prístupových práv, za ktorých môže centrálna jednotka ETIAS a národné jednotky ETIAS nahliadať do údajov uchovávaných v iných informačných systémoch EÚ na účely systému ETIAS, by mali byť chránené jasnými a presnými pravidlami týkajúcimi sa prístupu centrálnej jednotky ETIAS a národných jednotiek ETIAS k údajom uchovávaným v iných informačných systémoch EÚ, druhov vyhľadávania a všetkých kategórií údajov, ktoré by sa mali obmedziť na to, čo je nevyhnutne potrebné na plnenie ich povinností. Rovnako by údaje uchovávané v súboroch žiadostí v systéme ETIAS mali byť viditeľné len pre tie členské štáty, ktoré prevádzkujú podkladové informačné systémy v súlade s dojednaniami o ich účasti.
(9)

Podmienky vrátane prístupových práv, za ktorých môžu centrálna jednotka ETIAS a národné jednotky ETIAS nahliadať do údajov uchovávaných v iných informačných systémoch EÚ na účely systému ETIAS, by mali byť chránené jasnými a presnými pravidlami týkajúcimi sa prístupu centrálnej jednotky ETIAS a národných jednotiek ETIAS k údajom uchovávaným v iných informačných systémoch EÚ, druhov vyhľadávania a kategórií údajov, ktoré by sa mali všetky obmedziť na to, čo je nevyhnutne potrebné na plnenie ich povinností. Rovnako by údaje uchovávané v súboroch žiadostí v systéme ETIAS mali byť viditeľné len pre tie členské štáty, ktoré prevádzkujú podkladové informačné systémy v súlade s dojednaniami o ich účasti.
(8)

Podmienky, za ktorých majú na jednej strane vízové orgány možnosť nahliadať do údajov uchovávaných v systéme Eurodac a na druhej strane určené orgány pre VIS majú možnosť nahliadať do údajov Europolu, určitých údajov SIS a údajov uchovávaných v systéme ECRIS-TCN na účely VIS, by mali byť zaručené jasnými a presnými pravidlami prístupu uvedených orgánov k uvedeným údajom, druhom vyhľadávania a kategóriami údajov, pričom všetky uvedené prvky by mali byť obmedzené na nevyhnutné minimum potrebné na plnenie úloh uvedených orgánov. Rovnako by údaje uchovávané v súbore so žiadosťou v systéme VIS mali byť viditeľné len pre tie členské štáty, ktoré prevádzkujú jednotlivé informačné systémy v súlade s dojednaniami svojej účasti.
(3)

V zmysle článku 21 ods. 3 delegovaného nariadenia (EÚ) 2020/687 môže príslušný orgán rozhodnúť o tom, či za určitých okolností reštrikčné pásmo zriadi alebo nezriadi. Súčasné znenie tohto článku by mohlo byť zavádzajúce, pretože by sa mohlo vykladať rôznymi spôsobmi. Uvedený článok by sa preto mal zmeniť tak, aby v ňom táto možnosť bola jasne stanovená.
(9)

Podľa článku 20 ods. 1 nariadenia (EÚ) 2016/1011 je Komisia povinná preskúmať zoznam kritických referenčných hodnôt aspoň každé dva roky, pričom uvedené referenčné hodnoty majú poskytovať správcovia so sídlom v Únii. Dňa 31. januára 2020 Spojené kráľovstvo vystúpilo z Únie. Referenčné hodnoty poskytované správcom so sídlom v Spojenom kráľovstve sa preto už nemôžu uznávať za kritické referenčné hodnoty a mali by sa vypustiť zo zoznamu kritických referenčných hodnôt uvedeného v prílohe k vykonávaciemu nariadeniu (EÚ) 2016/1368. London Interbank Offered Rate (LIBOR) bola 19. decembra 2017 uznaná za kritickú referenčnú hodnotu, sadzba LIBOR by sa preto mala vypustiť zo zoznamu kritických referenčných hodnôt uvedeného v prílohe k vykonávaciemu nariadeniu (EÚ) 2016/1368.
„124.

STATE CONTRACTING WATER AND SEWAGE PROJECTS COMPANY (alias a) STATE ORGANIZATION FOR WATER AND SEWAGE, b) GENERAL ESTABLISHMENT FOR WATER AND SEWAGE PROJECTS, c) GENERAL ESTABLISHMENT FOR IMPLEMENTING WATER AND SEWERAGE PROJECTS, d) GENERAL ESTABLISHMENT FOR OPERATION WATER AND SEWERAGE PROJECTS). Adresy: a) Street no. 52, Alwiya, P.O. Box 5738, Baghdad, Iraq; b) P.O. Box 1011, Basil Square, Baghdad, Iraq; c) P.O. Box 1011, Al Wathba Square, Baghdad, Iraq.“
(6)

Na základe uvedených záverov je potrebné doplniť do prílohy III k nariadeniu (ES) č. 1223/2009 novú položku, ktorou sa umožní obmedzené používanie látky Dihydroxyacetone, a to výlučne v neoxidačných výrobkoch na farbenie vlasov v koncentrácii do 6,25 % a v samoopaľovacích kozmetických výrobkoch v koncentrácii do 10 %.
(4)

V súlade s vymedzením pojmov podľa článku 3 ods. 11 a 12 nariadenia (EÚ) 2019/787 sú však scelené zmesi kombináciou dvoch alebo viacerých liehovín rovnakej kategórie, ktoré sa vyznačujú len malými rozdielmi v zložení. Takto vyrobené liehoviny preto nevyhnutne patria do rovnakej kategórie liehovín ako pôvodné liehoviny pred sceľovaním. V článku 10 ods. 2 uvedeného nariadenia sa stanovuje, že v prípade liehovín, ktoré spĺňajú požiadavky kategórie liehovín v prílohe I k uvedenému nariadeniu, sa ako názov podľa právnych predpisov sa má používať názov uvedenej kategórie. V súlade s touto požiadavkou sa ako názov podľa právnych predpisov povoľuje používať názov kategórie, do ktorej scelené zmesi patria, a to v prípade všetkých scelených zmesí, nielen tých, na ktoré sa vzťahuje výnimka uvedená v článku 13 ods. 3 štvrtom pododseku uvedeného nariadenia.